Liek Aescin a Elmetacin spray, či sa môžu užívať spolu?
Dobrý deň, mám lúpavý prst, zapálenú, šľachu, šľachové púzdro na ruke a či môžem Aecscin tablety a spray Elmetacin spolu?
Ďakujem pekne za odpoveď.
Dobrý deň,
ďakumeme za Vašu otázku.
Medzi liekom Aescin a kožným sprejem Elmetacin nedochádza k žiadnym interakciám. Ich súbežné používanie je teda bezpečné. Liek Elmetacin obsahuje účinnú zložku indometacín, ktorý pôsobí proti bolesti a zápalu. Používa sa na vonkajšiu podpornú symptomatickú liečbu bolesti a to v prípade akútnych pomliaždení, vyvrtnutí a natiahnutí horných a dolných končatín následkom tupých poranení, napr. športových poranení. A v prípade reumatických zápalových ochorení mäkkých tkanív, napr. tendinitída (zápal šľachy) a tendovaginitída (zápal šľachovej pošvy). Aescin sa používa u dospelých pri liečbe lokalizovaných opuchov a zápalov, predovšetkým poúrazových a pooperačných, rozsiahlych poúrazových podliatin a prevencii pooperačných hematómov (podliatin), chorôb žíl dolných končatín u pacientov s obehovou nedostatočnosťou (liek zlepšuje vyprázdňovanie varixov (kŕčových žíl) obmedzením presakovania lymfy a zlepšením - lymfatického vlásočnicového obehu), bolestivých príznakov chrbtice, najmä u pacientov s prejavmi tlačenia na miechové nervové korene, zápalov šľachových puzdier.
Prajem skorú úľavu od ťažkosti.
S pozdravom,
PharmDr. Anna Pacalajová